CELEX: 62017TN0422
Language: da
Date: 2017-07-10 00:00:00
Title: Sag T-422/17: Sag anlagt den 10. juli 2017 — UF mod EPSO

4.9.2017   
            
            
               DA
            
            
               Den Europæiske Unions Tidende
            
            
               C 293/38
            
         Sag anlagt den 10. juli 2017 — UF mod EPSO
   (Sag T-422/17)
   (2017/C 293/48)
   Processprog: litauisk
   
      Parter
   
   
      Sagsøger: UF (ved advokat L. Gudaitės)
   
      Sagsøgt: Det Europæiske Personaleudvælgelseskontor (EPSO)
   
      Sagsøgerens påstande
   
   
               —
            
            
               Annullation af EPSO’s afgørelse af 4. april 2017 om at udelukke sagsøgeren fra udvælgelsesprøven EPSO/AD/335/16 til ansættelse af litauisksprogede juristlingvister.
            
         
               —
            
            
               Sagsøgte tilpligtes at tillade sagsøgeren at rette en åbenbar fejl ved at ændre kendskabet til polsk fra B1 til C1.
            
         
               —
            
            
               Det fastslås, at sagsøgeren kan genoptage udvælgelsesprøven til ansættelse af litauisksprogede juristlingvister.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende er, at sagsøgte har tilsidesat sagsøgerens berettigede forventninger og vildledt ham, da den bekræftede, at hans ansøgning om at deltage i udvælgelsesprøven opfyldte alle krav.
               
                           —
                        
                        
                           Sagsøgeren har gjort gældende, at sagsøgte ved den 9. januar 2017 at bekræfte, at hans ansøgning opfyldte alle krav i meddelelsen om udvælgelsesprøven, og ved at have tilladt ham at deltage i de computerbaserede prøver, vildledte ham og ikke gav ham mulighed for at rette en åbenbar skrivefejl vedrørende kendskabet til polsk, på grundlag af hvilken han senere blev udelukket fra udvælgelsesprøven.
                        
                     
         
               2.
            
            
               Andet anbringende er, at sagsøgte har tilsidesat sagsøgerens rettigheder og berettigede forventninger, da den udelukkede ham fra udvælgelsesprøven til ansættelse af litauisksprogede juristlingvister.
               
                           —
                        
                        
                           Sagsøgeren har gjort gældende, at sagsøgte ved skrivelsen af 4. april 2017, henset til det i ansøgningen anførte kendskab til polsk, uberettiget udelukkede ham fra udvælgelsesprøven, eftersom sagsøgte er vidende om hans aktuelle kendskab til polsk på grundlag af de oplysninger, der er anført i ansøgningen til en anden udvælgelsesprøve (EPSO/AD/328/16), og på grundlag af resultaterne af denne udvælgelsesprøve. Sagsøgeren har anført, at udvælgelseskomitéen i henhold til Rettens retspraksis er ansvarlig for behørigt at bedømme de indsendte eksamensbeviser eller universitetsgrader eller den erhvervserfaring, som hver ansøger fremlægger, og dens afgørelse om at udelukke en ansøger fra en udvælgelsesprøve anses for at være en bebyrdende retsakt som omhandlet i tjenestemandsvedtægtens artikel 91, stk. 1.